ročníka trojdňovej medzinárodnej prehliadky vín Muvina 2003. Na slávnosti sa zúčastnili aj diplomatickí zástupcovia Maďarskej republiky a Ukrajiny. Tohto roku sa do súťažnej prehliadky prihlásilo 350 vzoriek vín z ôsmich krajín Európy a južnej Afriky. Súťaži sa v piatich kategóriách - biele, ružové, červené, šumivé a tokajské víno. Novinkou tohoročnej Muviny bola súťaž Kráľovná vín.
Zapojilo sa do nej 11 diev z celého Slovenska. "Preto jedenásť, lebo súťaž nie je tuctová," poznamenal moderátor večera Michal Hudák. ZároveňTakisto oznámil kritéria, ktorými sa pred stáročiami hodnotila ženská krása. Žena mala byť majetná, nesmela sa opíjať, musela sa česať raz týždenne, nesmela pľuvať pri žuvaní tabaku. Pre súťaž Kráľovná vína však platili iné kritéria. "Dievčatá najprv degustovali vzorky vína," uviedol riaditeľ Múzea vín v Prešove Dušan Hažír. Potom predviedli svoju šikovnosť pri jeho sťahovaní, poslednou súťažnou kategóriou bol voľný prejav. Vtedy sa na pódiu Čierneho orla tancovalo, mažoretkovalo, prednášalo i spievalo. Porotcami boli všetci prítomní.
Druhou vicemiss sa stala sedemnásťročná Vranovčanka Denisa Nusová, študentka Hotelovej akadémie v Prešove, prvou vicemiss sedemnásťročná Janka Hrubá z Modry. Titul Kráľovná vína 2003 získala osemnásťročná Nina Darážová, tiež študentka Strednej vinárskej a ovocinárskej školy v Modre. Nine sa darilo aj pri sťahovaní vína. Na jeden dych ho vytiahla 920 mililitrov.
Potom sa už len ochutnávalo. A ako vínečko chutilo? Z množstva ponúknutých vzoriek prednostovi Okresného úradu vm Prešove Štefanovi Kužmovi najlepšie chutilo červené Cabernet Savignon. Rovnaký názor mal aj viceprimátor Milan Laca. "Politicky som červený, takže aj najradšej si dám červené," s vtipom podotkol primátor Prešova Milan Benč.